IDEAS PARA HOMILÍA

2 MAIO 2021

**ÚNETE Á VIDE VERDADEIRA**

**1. VER: Recargar e conectar**

- É algo que facemos habitualmente: recargamos a batería do móbil ou da tablet para que sigan activos e funcionen. Pero fai falta tamén conectar co servidor, que haxa boa cobertura.

***Que pasa se non temos batería ou cobertura?***

***Onde cargas as túas baterías?***

2.**XULGAR: Á Vide verdadeira, únete. Darás froito**

- Estes domingos, Xesús Resucitado estanos axudando a coñecelo: as lecturas indícannos que é Alegría, Paz, Pan, Palabra, bo Pastor…. Hoxe dinos***: “eu son a VIDE e vós os BACELOS; o meu Pai é o labrador; o que permanece UNIDO a min e eu a el, ese dá FROITO abundante, porque sen min non podedes facer nada…”*** Escoita o evanxeo:

Xn 15, 1-8, película: <https://www.youtube.com/watch?v=zF0SeItwUOs>

**QUE NOS QUERE DICIR** agora que as vides están verdeando?

- Que a cepa, o tronco, é o que dá o zume ás ramas. **Xesús é a cepa e nós somos as ramas, os bacelos**; se estamos unidos a El, coas raíces nel, seremos fecundos, **daremos bos froitos**: viviremos cheos de alegría, de inspiración, ou como nos di I Xn 3: *“creremos nel”, “amaremos de verdade, con obras” e “gardaremos os seus mandamentos”.*

- Xesús quere dicirnos: **eu son a túa fonte de alimentación**, se te unes a min cargarei as túas baterías, terás luz e enerxía, enchereite de amor e de paz, darás o mellor de ti mesmo? Se non te unes a min vivirás apagado, fóra de cobertura? Recordádeo os das primeiras comuñóns.

- Non convén esquecer que as cepas necesitan o rego da auga, do sol, dos nutrientes. **Necesitas regar a túa unión con Xesús** coa oración, a eucaristía. Deixa que Xesús coar no corazón, feito pan, feito viño, feito alegría e amor.

**-** Pero para que a vide dea máis froito hai que deixarse podar, desprendernos do que nos estorba, cortar os malos hábitos e pecados.

***Como poderías vivir máis unido a Xesús?***

***Que deberías podar máis?***

**Reflexiona: Quero estar contigo:**

[**https://www.youtube.com/watch?v=8ixiBusMmfg&t=2s**](https://www.youtube.com/watch?v=8ixiBusMmfg&t=2s)

**3. ACTUAR: Conéctate a Xesús, recarga a túa vida**

**-** Non te esquezas de vivir “enchufado” a Xesús. Vive preto del, que non che falte a cobertura da súa Palabra e do seu Espírito.

**-** Dá grazas pola parroquia ou a comunidade que nos une a Xesús e por tantas persoas que son o rostro de Xesús resucitado hoxe e son un exemplo para nós: pais, catequistas, sacerdotes…

**-** Transmitamos a todos a alegría de estar unidos á Vide: a alegría de Xesús, a alegría de María, a alegría da Igrexa que é Comunidade do Resucitado.

***Que imos facer?***

Canto: Como o bacelo á vide: <https://www.youtube.com/watch?v=rWxHSe4wp4E>

**LECTURAS**

**FEITOS 9, 26-31: *El contoulles como vira o Señor no camiño.***

Naqueles días, chegado Paulo a Xerusalén, trataba de xuntarse cos discípulos, pero todos lle tiñan medo, porque non se fiaban de que fose discípulo.

Entón Bernabé, tomándoo consigo, presentouno aos apóstolos e el contoulles como vira ao Señor no camiño, o que lle dixera e como en Damasco actuara valentemente no nome de Xesús.

Saulo quedou con eles e movíase con liberdade en Xerusalén, actuando valentemente no nome do Señor.

Falaba e discutía tamén cos helenistas, que se propuxeron matalo. Ao decatarse os irmáns, baixárono a Cesarea e enviárono a Tarso.

A Igrexa gozaba de paz en toda Xudea, Galilea e Samaría. Íase construíndo e progresaba no temor do Señor, e multiplicábase co consolo do Espírito Santo.

*Palabra do Señor.*

**SALMO 11:**

***O Señor é a miña loanza na grande asemblea.***

**i XOÁN 3,18-24:**

***Este é o seu mandamento: que creamos e que amemos.***

**XOÁN 15,1-8:**

***O que permanece en min e eu nel, ese dá froito abundante.***

|  |
| --- |
| **Narrador:** Naquel tempo, díxolles Xesús aos seus discípulos:  **Xesús: *-****«Eu son a verdadeira vide, e o meu Pai é o labrador. A todo bacelo que non dá froito en min arríncao, e a todo o que dá froito pódao, para que dea máis froito.*  *Vós xa estades limpos pola palabra que vos falei;* **permanecede en min,** *e eu en vós. Como o bacelo non pode dar froito por si, se non permanece na vide, así tampouco vós, se non permanecedes en min.*  ***Eu son a vide, vós os bacelos; o que permanece en min e eu nel, ese dá froito abundante; porque sen min non podedes facer nada.*** *Ao que non permanece en min tírano fóra, como o bacelo, e sécase; logo recóllenos e bótanos ao lume, e arden.*  *Se permanecedes en min e as miñas palabras permanecen en vós, pedide o que desexades, e realizarase.*  *Con isto recibe gloria o meu Pai, con que deades froito abundante; así seredes discípulos meus»*.  Palabra do Señor.    *(Narrador-Xesús)* |